open-index/open-wikipedia-markdown huggingface dataset:
লুই ন্যাটারো

থাম্ব| লুই ন্যাটারো
**লুই ন্যাটারো** (লুই আলেকজান্দ্রে মেরি) (১৬ অক্টোবর ১৮৭০ &#x2013; ১০ নভেম্বর ১৯১৫, মার্শিলিসে) একজন ফরাসি চিত্রশিল্পী ছিলেন। তিনি তাঁর সমুদ্র এবং বন্দরের ছবি এবং স্থানীয় রাস্তার দৃশ্য এবং শিশুদের চিত্রের জন্য খ্যাত ছিলেন। তিনি আরো এঁকেছিলেন দ্য পোর্ট অব তুলোঁ। 

## তথ্যসূত্র

 
বিষয়শ্রেণী:১৮৭০-এ জন্ম
বিষয়শ্রেণী:১৯১৫-এ মৃত্যু
বিষয়শ্রেণী:ফরাসি পুরুষ চিত্রশিল্পী
বিষয়শ্রেণী:২০শ শতাব্দীর ফরাসি চিত্রশিল্পী
বিষয়শ্রেণী:১৯১৫-এ আত্মহত্যা
বৈশ্বিক জলবায়ু পরিবর্তনের মানবিক মাত্রা নিয়ে মালে ঘোষণাপত্র

**বৈশ্বিক জলবায়ু পরিবর্তনের মানবিক মাত্রা নিয়ে মালে ঘোষণাপত্র** হলো বেশকিছু উন্নয়নশীল ক্ষুদ্র দ্বীপরাষ্ট্রের প্রতিনিধির সমন্বয়ে করা একটি চুক্তির ভিত্তিতে প্রস্তুতকৃত ঘোষণাপত্র। এটি ২০০৭ সালের নভেম্বরে স্বাক্ষরিত হয়। এই ঘোষণাপত্রের উদ্দেশ্য ছিল মানবাধিকার ও জলবায়ু পরিবর্তনকে সংযুক্ত করার পরিষ্কার কৌশল গঠন করা। এই পত্রের অন্যতম উদ্দেশ্য জলবায়ু পরিবর্তন মোকাবেলার জন্য কেবলমাত্র জলবায়ু পরিবর্তনজনিত পরিবেশগত প্রভাব না দেখে একইসাথে জলবায়ু পরিবর্তনের ফলে মানবাধিকারের উপরে প্রভাবের কথাও বিবেচনা করা। এই ঘোষণার মধ্য দিয়ে এটা পরিষ্কার হয় যে স্বাস্থ্যকর পরিবেশের অধিকার অন্য সকল মৌলিক মানবাধিকারের পূর্বশর্ত।

মালদ্বীপ এই ঘোষণাপত্রের অন্যতম স্বাক্ষরকারী দেশ এবং এর রাজধানী মালের নামানুসারে পত্রটির নামকরণ করা হয়। মালদ্বীপ অন্যতম রাষ্ট্র, যার জনগোষ্ঠীর মানবাধিকার জলবায়ু পরিবর্তনের ফলে ইতোমধ্যে প্রভাবিত হয়েছে। ফলশ্রুতিতে, মালদ্বীপ এবং অন্যান্য দ্বীপরাষ্ট্র একটি আন্তর্জাতিক জোট গঠন করার চেষ্টা করছে, যা জলবায়ু পরিবর্তন মোকাবেলায় মানবাধিকারকে একটি কাঠামো হিসাবে ব্যবহার করবে। এই জোট জেনেভা, নিউ ইয়র্ক সিটি এবং মালেতে বৈঠক করেছে।

## জাতিসংঘ

ঘোষণাপত্রে স্বাক্ষরকারীরা জাতিসংঘ মানবাধিকার পরিষদকে জলবায়ু পরিবর্তন এবং মানবাধিকার বিষয়টির প্রতি আরো মনোযোগী হতে অনুরোধ করে। এর উত্তরে, মানবাধিকারের জন্য জাতিসংঘের হাই কমিশনারের অফিস একটি গবেষণা প্রকাশ করে, যেখানে জলবায়ু পরিবর্তনজনিত এবং মানবাধিকারে বাধা তৈরি করে এমন কিছু নির্দিষ্ট কিছু দিক উল্লেখিত হয়, ও জোর দিয়ে জানায় যে জলবায়ু পরিবর্তন থেকে মানবাধিকার রক্ষার জন্য রাষ্ট্রগুলোকে একসাথে কাজ করা উচিত। এই প্রতিবেদনে বেশকিছু মৌলিক অধিকার হুমকির সম্মুখীন তা বিশেষভাবে দেখানো হয়, যেমন জীবনের অধিকার, স্বাস্থ্যের অধিকার, জীবনমানের অভাব, এবং আত্মসংকল্প।

## তথ্যসূত্র

বিষয়শ্রেণী:জলবায়ু পরিবর্তন
বিষয়শ্রেণী:পরিবেশগত চুক্তি
বিষয়শ্রেণী:মালে
বিষয়শ্রেণী:মালদ্বীপের বৈদেশিক সম্পর্ক
রমজান (দ্ব্যর্থতা নিরসন)

**[[রমজান]]** একটি মুসলিম ধর্মীয় রীতি

**রমজান** দ্বারা আরও বুঝানো হতে পারে
*রমজান (মাস), ইসলামি বর্ষপঞ্জির একটি মাস

## স্থাপনা
* রমজান মিয়া জামে মসজিদ, বাংলাদেশের নোয়াখালী জেলার একটি প্রত্নস্থান

## ঘটনা
* রমজান বিপ্লব, ১৯৬৩ সালে ইরাকে সংঘটিত একটি সামরিক অভ্যুত্থান
* রমজান যুদ্ধ, মিশর ও সিরিয়ার নেতৃত্বাধীন জোট এবং ইসরায়েলের মধ্যে ১৯৭৩ সালের ৬ থেকে ২৫ অক্টোবরের মধ্যে সংঘটিত যুদ্ধ

## নাম
* রমজান আলী (বীর বিক্রম), একজন বীর বিক্রম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা
* রমজান আলী (কেশবিন্যাসকারী), হলেন ভারতের দিল্লীর একজন নরসুন্দর যিনি নিরবচ্ছিন্নভাবে ১৫০ ঘণ্টার কেশবিন্যাসের কাজের জন্য ১৯৯৯ সালে লিমকা বুক এর রেকর্ডস-এ প্রবেশ করেন।
* রমজান আলী (রাজনীতিবিদ), একজন বাংলাদেশী রাজনীতিবিদ
* কানকাটা রমজান, একটি কাল্পনিক চরিত্র

## স্থান
* রমজান, ইরান, ইরানের একটি গ্রাম
* রমজানপুর ইউনিয়ন, মাদারীপুর জেলার কালকিনী উপজেলার একটি ইউনিয়ন
* রমজাননগর ইউনিয়ন, সাতক্ষীরা জেলার শ্যামনগর উপজেলার একটি ইউনিয়ন
রমজান, ইরান

**রমজান** (, ) ইরানের মাজান্দ্রান প্রদেশের গালুগাহ দেশের কেন্দ্রীয় জেলার একটি জনবহুল গ্রাম। ২০০৬ সালের আদমশুমারী অনুমতি এই গ্রামে  ৭৮টি পরিবারের ২৭৩ জন বসবাস করত।

## আরও দেখুন
* ইরান

## তথ্যসূত্র

## বহিঃসংযোগ

বিষয়শ্রেণী:গালুগাহ কাউন্টির জনবহুল স্থান
খাগড়াছড়ি সরকারি কলেজ

**খাগড়াছড়ি সরকারি কলেজ** খাগড়াছড়ি জেলার কলেজ রোড, চেঙ্গি চত্তরে অবস্থিত একটি সরকারি শিক্ষাপ্রতিষ্ঠান। কলেজটি সমতল ভূমিতে অবস্থিত। খাগড়াছড়ি সরকারি কলেজ অত্র জেলার নামকরা কলেজগুলোর মধ্যে একটি। এ কলেজে উচ্চমাধ্যমিক এবং স্নাতক পর্যায়ের শিক্ষাকার্যক্রম পরিচালিত হয়ে থাকে। এই কলেজটি জাতীয় বিশ্ববিদ্যালয়-এর অধিভুক্ত।

## ইতিহাস
শিক্ষার্থীদের উচ্চ শিক্ষার অর্জনের লক্ষ‍্যে ১০ই মার্চ ১৯৭৪ সালে পানখাইয়া পাড়ার স্বল্প সংখ‍্যক শিক্ষকের সহযোগিতায় মানবিক ও ব‍্যবস‍ায় শিক্ষা বিভাগে স্বল্প সংখ‍্যক শিক্ষার্থী নিয়ে বেসরকারিভাবে প্রথম প্রতিষ্ঠিত হয় খাগড়াছড়ি সরকারি কলেজ। এর কয়েক বছর পর বর্তমান চেঙ্গি স্কয়ার এলাকায় কলেজটি স্থানান্তর করা হয়। ১ মার্চ ১৯৮০ সালে কলেজটি সরকারিকরণ করা হয়। .সাবেক এম. এল. এ. বীরেন্দ্র কিশোর রোয়াজা (ত্রিপুরা) কলেজটির উন্নয়নের জন্য ২৫ লাখ টাকা সরকার হতে অনুদান এনে দিয়েছিলেন।

## অনুষদ ও বিভাগসমূহ
বর্তমানে এ কলেজে "উচ্চমাধ্যমিক" শাখায় বিজ্ঞান, মানবিক ও ব‍‍্যবসা বিভাগে পাঠদান করা হয়। এছাড়াও জাতীয় বিশ্ববিদ্যালয়ের অধীনে রাষ্ট্রবিজ্ঞান, ইতিহাস, অর্থনীতি, ব‍্যবস্থাপনা ও রসায়ন বিষয়ে সম্মান, রাষ্ট্রবিজ্ঞান বিষয়ে মাস্টার্স এবং বি. এ. (পাস), বি. বি. এ. (পাস) ও বি. এস. এস. (পাস) কোর্স চালু রয়েছে। উল্লেখ‍্য যে, হিসাববিজ্ঞান, ইংরেজি ও দর্শন বিষয়ে সম্মান কোর্সের অনুমোদন শিক্ষা মন্ত্রণালয়ে প্রক্রিয়াধীন রয়েছে। ব্যবসায় শিক্ষা, কলা ও সমাজবিজ্ঞান অনুষদে ৯ টি বিষয় পড়ানো হয়।
### কলা অনুষদ
* বাংলা
* ইংরেজি
* ইতিহাস
* দর্শন
### সামাজিক বিজ্ঞান অনুষদ
* অর্থনীতি
* রাষ্ট্রবিজ্ঞান
* সমাজবিজ্ঞান
### ব্যবসায় শিক্ষা অনুষদ
* হিসাববিজ্ঞান
* ব্যবস্থাপনা

## কলেজ ভবন
* একাডেমিক ভবন ১
* একাডেমিক ভবন ২
* একাডেমিক ভবন ৩
* ছাত্রী হোস্টেল ভবন
* রাষ্ট্রবিজ্ঞান বিভাগ ভবন
* প্রশাসনিক ভবন

## মাঠ
কলেজের অভ্যন্তরেই বিশাল আকৃতির মাঠ রয়েছে। প্রতি বছর বার্ষিক ক্রীড়া অনুষ্ঠিত হয়ে থাকে।

## পাঠাগার
কলেজের অভ‍্যন্তরে একটি গ্রন্থাগার রয়েছে যেখানে পর্যাপ্ত বই রয়েছে।

## মিলনায়তন
কলেজে একটি ছাত্র ও একটি ছাত্রী মিলনায়তন রয়েছে।

## বোটানিক‍্যাল গার্ডেন
কলেজ চত্বরে পদার্থবিজ্ঞান বিভাগের সামনে জীববিজ্ঞান বিভাগের তত্ত্বাবধানে একটি বোটানিক‍্যাল গার্ডেন আছে।

## যানবাহন
কলেজে একটি বাস গাড়ি রয়েছে ছাত্র-ছাত্রীদের কলেজে যাতায়তের জন্য।
## সামাজিক ও সাংস্কৃতিক সংগঠন
কলেজে ছাত্র ছাত্রীদের জন‍্য যুব রেড ক্রিসেন্ট, রোভার স্কাউট, গার্লস গাইড ও ফটোগ্রাফি ক্লাব এ অংশগ্রহণ এর সুযোগ রয়েছে।

## তথ্যসূত্র

## বহিঃসংযোগ
* কলেজ ওয়েবসাইট 

বিষয়শ্রেণী:১৯৭৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৪-এ বাংলাদেশে প্রতিষ্ঠিত
বিষয়শ্রেণী:খাগড়াছড়ি জেলার মহাবিদ্যালয়
বিষয়শ্রেণী:চট্টগ্রাম শিক্ষা বোর্ডের অন্তর্ভুক্ত কলেজ
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
তারিখ নাজাদ-ও-হিজাজ

***তারিখ নাজাদ-ও-হিজাজ*** (নাজাদ ও হিজাজের ইতিহাস) পাকিস্তানের মুফতি আবদুল কাইয়ুম কাদরী হাজারী কর্তৃক রচিত একটি উর্দু ভাষার বই। এই বইটিতে সৌদি আরবের নাজাদ ও হিজাজ নামক অঞ্চলগুলির আলোচনামূলক ইতিহাস বর্ণিত হয়েছে। বইটি *হিস্টোরি অফ সৌদি আরাবিয়া অ্যান্ড ওয়াহাবিসম* (২০১৪) নামে ইংরেজিতে অনুবাদ করে আনোয়ার হারুন। ইংরেজি সংস্করণটি আমেরিকা যুক্তরাষ্ট্র থেকে প্রকাশিত হয়েছে। 

## শৈলী
বইটির ইংরেজি সংস্করণে, আনোয়ার হারুন তার প্রস্তাবনায় ওয়াহাবিবাদকে সন্ত্রাসবাদ হিসেবে চিত্রিত করেছেন, বইতে তিনি সৌদি আরব ও ওয়াহাবিবাদের সমালোচকের ভূমিকা পালন করেছেন। তিনি প্রবন্ধে ওহাবিসকে লিখেছেন:
এখন তারা তাদের উপাধিটি ওহাবিস থেকে আহলে হাদীতে বদলেছে এবং এখন সালাফি হিসাবে তাদের সৌদি আরব এবং অন্যান্য মধ্য প্রাচ্যের দেশগুলি থেকে উদার সহায়তা দেওয়া হয় এবং তারা বিশ্বজুড়ে মুসলমানদের তরুণ প্রজন্মকে বিপথগামী করছে এবং জিহাদের নামে আল কায়দা, তালেবান এবং আরও অনেকে গণহত্যা চালাচ্ছে। আমি এই রক্তাক্ত পরিবর্তনের কারণ অনুসন্ধানে গুরুতর কারণ পাই এবং আমি উর্দু ভাষায় রচিত “তারেক নাজাদ-ও-হিজাজ” বইটি পড়তে পেরেছি। বইটিতে ওহাবিবাদ সম্পর্কে বিশদ বিবরণও দেওয়া হয়েছে, সুতরাং এই কারণে এর নামকরণ করা হয়েছে “সৌদি আরব ও ওহাবিবাদের ইতিহাস”। এছাড়া আমি এই বিষয়ে সংশ্লিষ্ট ব্যক্তিদের, ঐতিহাসিক স্থানের এবং মসজিদের ছবি এবং ব্যাখ্যা চিত্র সংযোজন করেছি।


## তথ্যসূত্র

বিষয়শ্রেণী:ইসলাম সম্পর্কে ইতিহাস বই
বিষয়শ্রেণী:সৌদি আরব সম্পর্কে ইতিহাস বই
আল আমানাহ কলেজ

**আল আমানাহ কলেজ** অস্ট্রেলিয়ার নিউ সাউথ ওয়েলসের দক্ষিণ-পশ্চিম সিডনিতে অবস্থিত একটি শিক্ষাপ্রতিষ্ঠান। প্রতিষ্ঠানটির ব্যাংকস্টাউন এবং লিভারপুল এলাকায় দুইটি ক্যাম্পাস রয়েছে। প্রতিষ্ঠানটি স্বাধীন ইসলামিক সহ-শিক্ষামূলক প্রাথমিক ও মাধ্যমিক বিদ্যালয়।

আল আমানাহ কলেজটি *ইসলামিক চ্যারিটি প্রজেক্টস অ্যাসোসিয়েশন* দ্বারা নির্মাণ করা হয়েছে।  থেকে ইংরেজী অনুবাদ করা কলেজের মূলমন্ত্রটি আরবি ভাষায় যা বাংলা অনুবাদ করলে হয়  "জ্ঞানের মাধ্যমে সাফল্য আসে"।

## সংক্ষিপ্ত বিবরণ
১৯৮৯ সালের ২ ফেব্রুয়ারি আল আমানাহ কলেজ  তার প্রাথমিক বিদ্যালয়ের যাত্রা শুরু করে। ব্যাংকস্টাউন ক্যাম্পাসে একটি প্রাথমিক বিদ্যালয়, খেলার মাঠ এবং মসজিদ রয়েছে । লিভারপুল ক্যাম্পাসে একটি প্রাথমিক বিদ্যালয়, মাধ্যমিক বিদ্যালয় এবং খেলার মাঠ রয়েছে। লিভারপুল ক্যাম্পাসে প্রাথমিক ও মাধ্যমিক উভয় ক্ষেত্রে ২০০ এরও বেশি শিক্ষার্থী রয়েছে।

কলেজটিতে শতাধিক কর্মী নিযুক্ত রয়েছে। উভয় ক্যাম্পাসের প্রধান অধ্যক্ষ হলেন মোহাম্মদ এল দানা।  ব্যাংকস্টাউন ক্যাম্পাসের অধ্যক্ষ হলেন বি. আদ্রা এবং লিভারপুল ক্যাম্পাসের অধ্যক্ষ এ. আলওয়ান।

আল আমানাহ কলেজটি ইসলামিক চ্যারিটি প্রজেক্টস অ্যাসোসিয়েশনের(আইসিপিএ)-এর অধিভুক্ত শিক্ষাপ্রতিষ্ঠান। আইসিপিএ আল আমানাহ ও সালামাহ কলেজ প্রতিষ্ঠা করেছে। আইসিপিএ চেস্টার হিলে আল আমানাহ বালিকা স্কুল, সালাহামাহ কলেজ এবং ভিক্টোরিয়ায় গ্লেনরোয়ে প্রাইভেট স্কুলও প্রতিষ্ঠা করেছে।

## ইতিহাস
১৯৮৯ সালে কলেজটি প্রথমে ব্যাংকস্টাউনে প্রতিষ্ঠিত হয়। কে -৩ শ্রেণির ৮৮ জন শিক্ষার্থী নিয়ে যাত্রা শুরু হয় এবং সেখান থেকে স্কুলটি দ্রুত বৃদ্ধি পায়।  ২০১১ সালে ব্যাংকস্টাউন ক্যাম্পাসটি ২৮৮ (কে -৬) দিয়ে সর্বাধিক সক্ষমতাতে পৌঁছেছে। ২০০২ সালে কলেজটি লিভারপুলে ক্যাম্পাস উদ্বোধনের মধ্য দিয়ে আরও বেড়েছে। ১৬৮ জন শিক্ষার্থীর নিয়ে মাধ্যমিকের সপ্তম শ্রেণীর পাঠদান কার্যক্রম শুরু হয় এবং পরে ২০০৭ সালে দ্বাদশ শ্রেণী পর্যন্ত প্রসারিত করা হয়। লিভারপুল ক্যাম্পাসটি লিভারপুল সিটির কেন্দ্রে অবস্থিত। এতে প্রাথমিক ও মাধ্যমিক  মিলে ৬০০ জন শিক্ষার্থী রয়েছে। 

## পত্রিকার প্রতিবেদন
২০১৪ সালের ৪ ডিসেম্বর  এসবিএস উগ্রপন্থা প্রতিরোধের একটি প্রোগ্রাম সম্পর্কে আল আমনাহ কলেজের উপর একটি বিশেষ প্রতিবেদন করেছে। স্কুল ক্যাপ্টেন মোহামাদ জাহাব বলেছেন,  "আমরা মিডিয়াতে এবং খবরে দেখতে পাচ্ছি অনেক সহিংসতা হচ্ছে"। ""মানুষ আমাদের ধর্ম ইসলাম সম্পর্কে সঠিক বার্তা, সঠিক বিশ্বাস পায় নাই। তারা ইসলামের নামকে কলঙ্কিত করেছে। " এছাড়াও অধ্যক্ষ আল আমানাহ কলেজের শিক্ষার্থীদের বিষয়ে তার উদ্বেগ প্রকাশ করেন, "আমরা তরুণ মুসলমানদের পরিচয় গড়ে তোলার জন্য অনেক প্রচেষ্টা এবং জোর দিচ্ছি, যে তারা অস্ট্রেলিয়ার বাসিন্দা, তাদের জাতীয়তা অস্ট্রেলিয়ান এবং একই সাথে তাদের ধর্ম ইসলাম"।

## আরও দেখুন

* নিউ সাউথ ওয়েলসের বেসরকারী বিদ্যালয়ের তালিকা
* নিউ সাউথ ওয়েলসের ইসলামিক বিদ্যালয়ের তালিকা

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:সিডনির কলেজ
বিষয়শ্রেণী:অস্ট্রেলিয়ার শিক্ষাপ্রতিষ্ঠান
ডি এস জোশী

**দত্তত্রয় শ্রীধর জোশী** (জন্ম: ১১ অক্টোবর ১৯০৮, মৃত্যুর তারিখ অজানা)  ১৯৩৩ ব্যাচের ভারতীয় বেসামরিক কর্মকর্তা ছিলেন।  তিনি ১৯৬৬ সালের ২ জুন থেকে ১৯৬৮ সালের ৩১ ডিসেম্বর পর্যন্ত ভারতের ৯ম মন্ত্রিপরিষদ সচিব হিসাবে দায়িত্ব পালন করেছিলেন।  জোশী দেশস্থ ব্রাহ্মণ সম্প্রদায়ের। 

১৯৬৯ সালে তিনি ভারতের রাষ্ট্রপতি কর্তৃক ভারতের দ্বিতীয় সর্বোচ্চ বেসামরিক সম্মান পদ্মবিভূষণ ভূষিত হন। 

## তথ্যসূত্র

বিষয়শ্রেণী:১৯০৮-এ জন্ম
বিষয়শ্রেণী:সিভিল সার্ভিসে পদ্মবিভূষণ প্রাপক
বিষয়শ্রেণী:ভারতীয় বেসামরিক কর্মচারী
বিষয়শ্রেণী:মৃত্যুর সাল অনুপস্থিত
ওম প্রকাশ বর্মা

**ওম প্রকাশ বর্মা** (২০ মার্চ ১৯৩৭ - ৮ ডিসেম্বর ২০১৫) একজন ভারতীয় প্রশাসক ছিলেন। তিনি পাঞ্জাবের গভর্নর (২০০৩-০৪), হরিয়ানার গভর্নর (সংক্ষিপ্তভাবে জুলাই ২০০৪), কেরালার হাইকোর্টের প্রধান বিচারপতি এবং হিমাচল প্রদেশের মানবাধিকার কমিশনের চেয়ারম্যান ছিলেন। তিনি উত্তর প্রদেশের গাজিয়াবাদের গড়মুক্তেশ্বর জেলায় জন্মগ্রহণ করেছিলেন। পাঞ্জাবের শাসনভার গ্রহণের আগে তিনি হিমাচল প্রদেশের লোকায়ুক্তও ছিলেন। 

তিনি দিল্লি বিশ্ববিদ্যালয়ের আইন অনুষদের সম্মানসূচক ক্যাম্পাস আইন কেন্দ্রে আইন নিয়ে পড়াশোনা করেছেন।

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:পাঞ্জাব, ভারতের রাজ্যপাল
বিষয়শ্রেণী:হরিয়ানার রাজ্যপাল
বিষয়শ্রেণী:কেরল উচ্চ আদালতের প্রধান বিচারপতি
বিষয়শ্রেণী:২০শ শতাব্দীর ভারতীয় বিচারক
পট্টাভিরাম

**পট্টাভিরাম ** দক্ষিণ ভারতের তামিলনাড়ু রাজ্যের তিরুভেলুর জেলার আবাড়ি নগর নিগমের অন্তর্গত একটি আবাসিক অঞ্চল৷ এটি বৃহত্তর চেন্নাইয়ের পশ্চিমাঞ্চলে অবস্থিত একটি লোকালয়। চেন্নাই সেন্ট্রাল রেলওয়ে স্টেশন থেকে এটি ২৫ কিলোমিটার পশ্চিম দিকে অবস্থিত।

## পরিবহন
### রেলওয়ে
চেন্নাই বিচ থেকে চেন্নাই সেন্ট্রাল রেলওয়ে স্টেশন অংশের মধ্যবর্তী পট্টাভিরাম রেলওয়ে স্টেশন, যা চেন্নাই শহরতলি রেলওয়ের অন্তর্ভুক্ত। এইচডি সোনার উপর দিয়ে বেশ কিছু এক্সপ্রেস ট্রেনও যায়। চেন্নাই সেন্ট্রাল রেলওয়ে স্টেশন|চেন্নাই সেন্ট্রাল ও চেন্নাই কটালকরাই রেলওয়ে স্টেশন থেকে তিরুভেলুর, আরক্কোণম, কদম্বতুর, তিরুবলঙ্গাড়ু ও তিরুতণি যাওয়া সমস্ত ট্রেনই পট্টাভিরাম স্টেশনে থামে। ইস্টিশনের সামান্য উত্তর দিকে পট্টাভিরাম মিলিটারি সেনানিবাসের জন্য রয়েছে পৃথক পট্টাভিরাম পূর্ব ডিপো রেলওয়ে স্টেশন।
### সড়ক
এই লোকালয় বহু চেন্নাই মেট্রোপলিটন বাস পরিষেবার রয়েছে। ২০১৩ খ্রিস্টাব্দে ৪ঠা অক্টোবর তারিখে তামিলনাড়ু মহাসড়ক দফতর ১,৬৮০ মিলিয়ন ভারতীয় মুদ্রা ব্যয়ে তিরুনিন্দ্রবুর থেকে পাড়ি অবধি সড়ক ছয় লেন বিশিষ্ট করার পরিকল্পনা করে আশেপাশের বারটি গ্রাম থেকে জমি অধিগ্রহণ শুরু করে। এই প্রকল্পের প্রথম পর্যায় রাস্তা ৯৮০ মিলিয়ন ভারতীয় মুদ্রা ব্যয়ে সড়কবিভাজক সহ ১০০ ফুট তথা চার লেন বিশিষ্ট করা হয়।

## তথ্যপ্রযুক্তি উদ্যান
পট্টাভিরামের বৃহত্তর শিল্প বর্তমানে অকেজো। ১৯৫৮ খ্রিস্টাব্দে তৎকালীন তামিলনাড়ু সরকার সাড়ে আটশ জন শ্রমিক নিয়ে সাউদার্ন স্ট্রাকচারাল লিমিটেড নামে এখানে একটি কারখানা প্রতিষ্ঠা করে। অতিসম্প্রতি তামিলনাড়ু সরকার এই স্থানে ৪৫ একর জমির ওপর শহরের তৃতীয় টাইডেল পার্ক তৈরি করার পরিকল্পনা করছে। পরিকল্পনা অনুযায়ী উদ্যানের জন্য ১০ একর আপাতত বরাদ্দ করা হয়েছে এছাড়াও থাকবে ৬০ মিটার উঁচু ২১ তলা বিল্ডিং ১৫ এবং ১৫ নং তলে ঝুলন্ত বাগান, ১২ নং তলে জিম, ফুড কোর্ট, পৃথক ব্লক প্রভৃতি। এই বিল্ডিং গুলোতে ৪,৯৫,০০০ বর্গফুট অফিসের জায়গা ও ৫০ টি তথ্যপ্রযুক্তি কোম্পানি সেক্টর রয়েছে। অফিসের জায়গা ৩০০-২৫,০০০ বর্গ ফুট পর্যন্ত নির্ধারিত। ২০২০ খ্রিস্টাব্দে জানুয়ারি মাসে এই পার্ক তৈরীর প্রস্তুতি শুরু হয়ে গিয়েছে, বুলেটিন অনুসারে তামিলনাড়ু সরকার দুবছরের মধ্যেই এই প্রকল্পটির শেষ করতে আশাবাদী।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
জুরাহ

**জুরাহ** হলো ইসলামী বিশ্বজগতের একটি তীর্থস্থান যা আদম কর্তৃক নির্মিত হয়েছিল। নূহের সময়ে যখন জলপ্লাবন ঘটেছিল তখন এটিকে জান্নাতের চতুর্থ স্তরে স্থান দেওয়া হয়েছিল। এটি ছিল কাবার পূর্বসূরী।

## তথ্যসূত্র

বিষয়শ্রেণী:ইসলামি পরিভাষা
বিষয়শ্রেণী:কাবা
বিষয়শ্রেণী:তীর্থযাত্রা
হেস্টিংস, কলকাতা

**হেস্টিংস** ভারতের পশ্চিমবঙ্গ রাজ্যের কলকাতা জেলার মধ্য কলকাতার একটি অঞ্চল।

## ইতিহাস
থাম্ব|হেস্টিংসে সৈনিক পার্ক যুদ্ধের ট্যাঙ্ক
হেস্টিংস অঞ্চলটি প্রথমে একটি মুসলিম সমাধিস্থল ছিল, তারপরে ফোর্ট উইলিয়াম তৈরির শ্রমিকদের জন্য 'কুলি বাজার' হয়ে ওঠে এবং অবশেষে অর্ডেন্স এবং কমিসিটারি বিভাগের লোকদের একটি জনপদে পরিণত হয়েছিল।

এটি মূলত শহরের সামরিক অঞ্চল এবং ফোর্ট উইলিয়াম, লাস্কার ওয়ার মেমোরিয়াল এবং অর্ডনেন্স ক্লাব, পাশাপাশি রেসকোর্স সহ বেশ কয়েকটি দর্শনীয় স্থান রয়েছে।

১৮৮৮ সাল থেকে, ২৫ সদ্য সংগঠিত পুলিশ বিভাগের  একটি হ্যাস্টিংসে অবস্থিত।

এই অঞ্চলেই নগরীর অন্যতম প্রধান সড়ক বিদ্যাসাগর সেতুর সাথে কলকাতা শহরের যোগাযোগ করে।  হুগলি নদী পার হয়ে একটি দুর্দান্ত ঝুলন্ত সেতুটি ১৯৯২ সালে শেষ হয়েছিল।

## ভূগোল

### পুলিশ জেলা
হেস্টিংস থানাটি কলকাতা পুলিশের দক্ষিণ বিভাগের একটি অংশ। এটি ৫, মিডিল রোড, কলকাতা -৭০০০২২ এ অবস্থিত।

টালিগঞ্জ মহিলা থানার দক্ষিণ বিভাগের সমস্ত থানার এক্তিয়ার আছে, অর্থাৎ পার্ক স্ট্রিট, শেক্সপিয়র সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।

## পরিবহন

### রাস্তা
কেন্দ্র|থাম্ব| ক্লাইভ রোড, হেস্টিংস
[থাম্ব| আলিপুর রোড এবং [আচার্য প্রফুল্লচন্দ্র রোড|এজেসি বোস রোড ক্রসিং, হেস্টিংস]]

### ট্রেন
কলকাতা সার্কুলার রেলপথের প্রিন্সেপ ঘাট রেলস্টেশন এবং ইডেন গার্ডেন রেলস্টেশনটি নিকটতম রেলস্টেশন।

## তথ্যসূত্র

বিষয়শ্রেণী:মধ্য কলকাতার পাড়া
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:কলকাতার পাড়া
বিষয়শ্রেণী:পশ্চিমবঙ্গের ভূগোল বিষয়ক অসম্পূর্ণ নিবন্ধ
মুসনাদ আবি আওয়ানা

***মুসনাদ আবি আওযানা*** হল হাদিসের একটি সংকলন বই। এটি রচনা করেছিলেন ইসলামিক পণ্ডিত আবু আওয়ানা আল-ইসফারাইনি । গ্রন্থটি **মুসতাখরাজ আবি আওয়ানা** নামেও পরিচিত ।

## বর্ণনা
এটি ইসলামি বর্ষপঞ্জি এর চতুর্থ শতাব্দীতে রচিত ।  মুসনাদ (مسند) হল হাদিসের সংকলন যা বর্ণনাকারীদের দ্বারা শ্রেণিবদ্ধ করা হয়েছে, সুতরাং সাহাবি (নবি মুহাম্মদের সঙ্গী) দ্বারাও তা সংগঠিত । ইমাম আবু আওয়ানা আল-ইসফারানি ইসলামি বর্ষপঞ্জির তৃতীয় শতাব্দীর শেষদিকে এবং চতুর্থ শতাব্দীর প্রথমদিকে গ্রন্থটি প্রণয়ন করেন  ।
তিনি দাবি করেছেন যে এতে সমস্ত হাদিস সহিহ মুসলিম এর শর্ত অনুসারে বিশুদ্ধ ।

## প্রকাশনা
বইটি বিশ্বের অনেক প্রকাশনা সংস্থা প্রকাশ করেছে:
* মুসনাদ আবি আওয়ানা ১/৫ - ইসলাম - হাদিস - প্রাথমিক কাজ , কৃত - আবু আওয়ানা আল-ইসফারাইনি : প্রকাশনায়: দারুল মারিফাহ, ২০০৮ | ইউ.কে 
*  মুসনাদ /আবু আওয়ানা ইয়াকুব ইবনে ইসহাক ইসফারাইনি. : প্রকাশনায়: দারুল মারিফাহ লিল-তালাআহ ওয়াল মাশর, [১৯৮-] |   লাইব্রেরিস অষ্ট্রেলিয়া

## আরও দেখুন
* সুন্নি গ্রন্থের তালিকা
* সহীহ বুখারী
* সহীহ মুসলিম
* সুনান-এ-ইবনে মাজাহ
* সুনানে আবু দাঊদ 
* সুনান আল-তিরমিজী
* সুনানে নাসাই

## তথ্যসূত্র

বিষয়শ্রেণী:সুন্নি সাহিত্য
বিষয়শ্রেণী:হাদিস সংকলন
বিষয়শ্রেণী:হাদিস
বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:১০ম শতাব্দীর আরবি ভাষার বই
বিষয়শ্রেণী:সুন্নি হাদিস সংকলন
১২৯ নং ওয়ার্ড, কলকাতা পৌরসংস্থা

**ওয়ার্ড নং ১২৯, কলকাতা পৌরসংস্থা** হল কলকাতা পৌরসংস্থার বরো নং ১৪-র একটি প্রশাসনিক বিভাগযা ভারতের পশ্চিমবঙ্গ রাজ্যের দক্ষিণ কলকাতার  বেহালা (আদর্শ নগর-বিজি প্রেস কলোনী- শ্রীমা পল্লী-রবীন্দ্র পল্লী) এলাকার কিছু অংশ জুড়ে গঠিত ।

## ভূগোল
ওয়ার্ড নং ১২৯ উত্তরে মহারাণী ইন্দিরা দেবী রোড এবং পল্লশ্রী কলোনী দ্বারা সীমাবদ্ধ; পূর্ব দিকে বেচারাম চ্যাটার্জি রোড, গোয়ালাপাড়া রোড, কাজিপাড়া রোড; দক্ষিণে পারুই দাসপাড়া রোড এবং পারুই কাঁচা রোড; এবং পশ্চিমে পোরুই মাউজা, মহেন্দ্র বন্দ্যোপাধ্যায় রোড এবং বেহালা মৌজা বরাবর টানা একটি রেখার দ্বারা। 

ওয়ার্ডটি কলকাতা পুলিশের পর্নশ্রী থানার আওতাধীন। 

বেহালা মহিলা থানা দক্ষিণ পশ্চিম বিভাগের অধীনে সমস্ত পুলিশ থানাগুলিকে অন্তর্ভুক্ত করে, অর্থাৎ সরসুনা, তারাতলা, বেহালা, পর্নশ্রী,  ঠাকুরপুকুর এবং হরিদেবপুর। 

## জনগণনার উপাত্ত
ভারতের ২০১১ সালের আদম শুমারি অনুসারে, কলকাতা পৌর সংস্থা ১২৯ নং ওয়ার্ডের মোট জনসংখ্যা ছিল ৩৯,৬৫৪ জন, যার মধ্যে ১৯,৯৯৭ (৫০%) পুরুষ এবং ১৯,,৫৮৫ (৫০%) মহিলা ছিলেন। জনসংখ্যার ৬ বছরের নিচে ছিল ২,০৮৬। ১২৯ নং ওয়ার্ডে মোট সাক্ষরতার সংখ্যা ছিল ৩৪,২১৭ (৬ বছরের বেশি জনসংখ্যার ৯২.৫৬%)। 

কলকাতা পশ্চিমবঙ্গের দ্বিতীয় সবচেয়ে বেশি শিক্ষিত জেলা district  কলকাতা জেলার সাক্ষরতার হার ১৯৫১ সালে ৫৩.০% থেকে বেড়ে ২০১১ সালের আদমশুমারিতে ৮৬.৩% হয়েছে। 

এছাড়াও দেখুন - সাক্ষরতার হার অনুসারে পশ্চিমবঙ্গ জেলাগুলির তালিকা

ওয়ার্ড পর্যায়ে মাতৃভাষা ও ধর্ম সম্পর্কে আদমশুমারির তথ্য পাওয়া যায় না। জেলা পর্যায়ের তথ্যের জন্য কলকাতা জেলা দেখুন ।

জেলা সেন্সাস হ্যান্ডবুক কলকাতা ২০১১ অনুসারে, কলকাতা পৌর কর্পোরেশনের ১৪১ টি ওয়ার্ড কলকাতা জেলা গঠন করেছে। (3 টি ওয়ার্ড পরে যুক্ত করা হয়েছিল)। 

## নির্বাচনের উপাত্ত
ওয়ার্ডটি কলকাতা পৌর সংস্থা কাউন্সিলের নির্বাচনী অঞ্চল গঠন করে এবং এটি বেহালা পশ্চিম বিধানসভা কেন্দ্র এর অন্তর্গত। 

## তথ্যসূত্র

## বহিঃসংযোগ

বিষয়শ্রেণী:কলকাতা পৌরসংস্থার ওয়ার্ড
বিষয়শ্রেণী:উইকিউপাত্তে স্থানাঙ্ক আছে
মুসনাদ আত-তায়ালিসি

***মুসনাদ আত-তায়ালিসি***, বা ***মুসনাদ আবি দাউদ আত-তায়ালিসি*** ( ; ইংরেজি: *Munas Abi Dawood At-tayalisi*)  হল একটি  প্রাচীন হাদিস -এর বই । এটি সংকলন করেন ইমাম আবু দাউদ আত-তায়ালিসি (সুলাইমান ইবনে দাউদ, ১৩৩ হিঃ/৭৫০-১ খ্রিঃ ? - রাবি ২০৪ হিঃ/ viii - ix.৮১৯ খ্রিঃ ?) 

## বর্ণনা
বইটিতে মাকতাবা শামিলা অনুসারে প্রায় তিন হাজার (৩০০০) হাদিস রয়েছে । এটি প্রাচীনতম মুসনাদগুলির মধ্যে একটি (পূর্ণাঙ্গ *ইসনাদ* সহ একটি হাদীস বই, যা সাহাবি দ্বারাও সংগঠিত) রচিত । বইটি হিজরি  দ্বিতীয় শতাব্দীতে রচিত। এটি হাদিসের সর্বাধিক বিশুদ্ধ গ্রন্থ  সহিহাইন তথা সহিহ বুখারি ও সহিহ মুসলিম-এর পূর্বে লিখিত। মুসনাদ (مسند) হল হাদিসের সংকলন যা বর্ণনাকারীদের দ্বারা শ্রেণিবদ্ধ করা হয়েছে,  সুতরাং সাহাবি (নবি মুহাম্মদের সঙ্গী) দ্বারাও । দেখে মনে হয় যে সংগ্রহটি সরাসরি ইমাম তায়ালিসির কাজ নয়, বরং তার শিষ্য ইউনূস ইবনে হাবিবকে তিনি যা শিখিয়েছিলেন তার থেকে  এটি সংকলিত হয়েছিল । 

## প্রকাশনা
বিশ্বের অনেক প্রকাশনা প্রতিষ্ঠান বইটি প্রকাশ করেছে:
*  মুসনাদ আবি দাউদ আত-তায়ালিসি কমেন্টারি  -  কৃত: সুলাইমান ইবনে দাউদ তায়ালিসি: প্রকাশনায়: abebooks | UK 

## আরও দেখুন
* সুন্নি গ্রন্থের তালিকা
* সহীহ বুখারী
* সহীহ মুসলিম
* সুনান-এ-ইবনে মাজাহ
* সুনানে আবু দাঊদ 
* সুনান আল-তিরমিজী
* সুনানে নাসাই

## তথ্যসূত্র

বিষয়শ্রেণী:সুন্নি সাহিত্য
বিষয়শ্রেণী:হাদিস সংকলন
বিষয়শ্রেণী:হাদিস
বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:১০ম শতাব্দীর আরবি ভাষার বই
বিষয়শ্রেণী:সুন্নি হাদিস সংকলন
ম্যাঙ্গালোর (লোকসভা কেন্দ্র)

**[[মাঙ্গলুরু|ম্যাঙ্গালোর]] লোকসভা কেন্দ্রটি** দক্ষিণ ভারতের কর্ণাটক রাজ্যের অন্যতম লোকসভা কেন্দ্র। ২০০২ সালে গঠিত ভারত সীমান্ত কমিশনের সুপারিশের ভিত্তিতে ২০০৮ সালে সংসদীয় নির্বাচনী অঞ্চলসমূহের সীমানা নির্ধারণের ফলে এই নির্বাচন কেন্দ্রটির অস্তিত্ব বন্ধ হয়ে যায়।

## বিধানসভা বিভাগসমূহ
সীমানা (২০০৮) এর পরে দক্ষিণ কন্নড় (লোকসভা কেন্দ্র) মঙ্গালোর লোকসভা কেন্দ্রটি প্রতিস্থাপন করে। ২০১৯ সালের হিসাবে দক্ষিণ কন্নড় (লোকসভা কেন্দ্র) নিম্নলিখিত বিধানসভা বিভাগগুলি নিয়ে গঠিত:

# মঙ্গলোরে উত্তর
# মঙ্গালোর দক্ষিণ
# মঙ্গালোর (উল্লাল)
# সুলিয়া
# পুত্তুর
# বান্টওয়াল
# মুদাবিদ্রে
# বেলথঙ্গাদি

## তথ্যসূত্র

বিষয়শ্রেণী:বিলুপ্ত লোকসভা কেন্দ্র
বিষয়শ্রেণী:কর্ণাটকের লোকসভা কেন্দ্র
বিষয়শ্রেণী:দক্ষিণ কন্নড় জেলা
বিষয়শ্রেণী:২০০৮-এ ভারতে বিলুপ্ত
মুসনাদুস সিরাজ

***মুসনাদুস সিরাজ*** (আরবি: مسند السراج; ইংরেজি: *Musnadus Siraj*) বা ***মুসনাদ আস-সিরাজ*** বা ***মুসনাদ আল-সিরাজ*** বা ***মুসনাদে সিরাজ*** হল একটি সংকলিত হাদিস গ্রন্থের নাম। এটি প্রণয়ন করেন ইমাম মুহাম্মদ বিন ইসহাক আস-সিরাজ আন-নিশাপুরি (মৃত্যুঃ ৩১৩ হিজরি)।

## বর্ণনা
গ্রন্থটিতে মাকতাবা শামিলা অনুসারে প্রায় সাত হাজার (৭০০০) হাদিস রয়েছে। মুসনাদ (مسند) হল হাদিসের সংকলন যা বর্ণনাকারীদের দ্বারা শ্রেণিবদ্ধ করা হয়েছে, সুতরাং সাহাবি (নবি মুহাম্মদের সঙ্গী) দ্বারাও তা সংগঠিত । এটি বেশিরভাগ পণ্ডিতদের মধ্যে বিখ্যাত গ্রন্থ ।

## প্রকাশনা
গ্রন্থটি বিশ্বের অনেক প্রকাশনা সংস্থা প্রকাশ করেছে:

* মুসনাদ আল সিরাজ: প্রকাশিত: মিল্লাত প্রকাশনা, পাকিস্তান।   

## আরও দেখুন
* সুন্নি গ্রন্থের তালিকা
* সহীহ বুখারী
* সহীহ মুসলিম
* সুনান-এ-ইবনে মাজাহ
* সুনানে আবু দাঊদ 
* সুনান আল-তিরমিজী
* সুনানে নাসাই

## তথ্যসূত্র

বিষয়শ্রেণী:সুন্নি সাহিত্য
বিষয়শ্রেণী:হাদিস সংকলন
বিষয়শ্রেণী:হাদিস
বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:১০ম শতাব্দীর আরবি ভাষার বই
বিষয়শ্রেণী:সুন্নি হাদিস সংকলন
শবভীতি

**নেক্রোফোবিয়া** হলো একটি নির্দিষ্ট ফোবিয়া যা মৃত জিনিসের (যেমন, শব) পাশাপাশি মৃত্যুর সাথে (যেমন, কফিন, সমাধিস্থল, জানাজা, কবরস্থান) সম্পর্কিত বিভিন্ন জিনিসের প্রতি ভয়কে বোঝায়। এসব ক্ষেত্রে আবেগের সাথে, মৃত্যুর প্রতি আবেশ, মুগ্ধতা এবং আপত্তিজনক উভয় ক্ষেত্রেই স্পষ্ট হয়ে ওঠে।  সাংস্কৃতিক অর্থে, নেক্রোফোবিয়াকে একটি সাংস্কৃতিক গোষ্ঠী দ্বারা মৃতদের প্রতি ভয় বোঝাতে ব্যবহৃত হতে পারে। যেমন একটি বিশ্বাস হলো যে, মৃতদের প্রফুল্লতা জীবিতদের ভ্রষ্ট করতে ফিরে আসবে। 

নেক্রোফোবিয়ার লক্ষণের মধ্যে রয়েছে: শ্বাসকষ্ট, দ্রুত শ্বাস প্রশ্বাস, অনিয়মিত হৃৎস্পন্দন, ঘাম, শুকনো মুখ ও কাঁপুনি, উদ্বেগ অনুভব করা, মানসিক অস্থিরতা এবং পুরোপুরি ভয় এবং হতাশার অনুভূতি। আক্রান্তরা এই ফোবিয়াকে সারাক্ষণ অনুভব করতে পারেন। যখন কোনও মৃত প্রাণীর মুখোমুখি হয় অথবা প্রিয়জনের বা বন্ধুর অন্ত্যেষ্টিক্রিয়ার সময় ভয় পেয়ে ভুক্তভোগী এই সংবেদনটিও অনুভব করতে পারেন।  কোনও ব্যক্তি যখন মৃত্যুর মুখোমুখি হয়েছিলেন, বা শিশু হিসাবে একটি অন্ত্যেষ্টিক্রিয়ায় বাধ্য হয়ে উপস্থিত হয়েছিলেন তখন এই ভয়টি উদ্ভব হতে পারে। কিছু লোক ভীতিজনক মিডিয়া দেখার পরে এটি অনুভব করে। এক্ষেত্রে ভয় একটি গুরুতর শর্ত হিসাবে প্রকাশ করতে পারে। নেক্রোফোবিয়ার চিকিৎসার জন্য মধ্যে ওষুধ এবং থেরাপি ব্যবহার করা যেতে পারে। *necrophobia* শব্দটি, গ্রিক *nekros* (থেকে প্রাপ্ত করা হয়  ) "জন্য মৃতদেহ " এবং গ্রিক *phobos* (  ) "জন্য ভয় "। 

## আরও দেখুন

* ফোবিয়াসমূহের তালিকা

## তথ্যসূত্র

 
বিষয়শ্রেণী:অমূলক ভীতি
জুনার

**জুন্নার**   একটি স্বতন্ত্র বেল্ট বা ঘের, যা মুসলমানেরা পরিধান করতো। এটি ছিল মুসলমানদের পোশাকের একটি অংশ যা অমুসলিমদের দেখানোর জন্য। যদি মুসলমানদের এটা ব্যবহার করা বাধ্যতামূলক ছিল না শুধুমাত্র অমুসলিম ও মুসলিম চিন্থিত করতে এটা ব্যবহার হতো। উমরের চুক্তিতে জুনার পরিধান করার প্রয়োজনীয়তা উল্লেখ করা হয়েছিল।

## আধুনিক ব্যবহার
* ২০০১ সালে আফগানিস্তানের তালিবানরা আফগানিস্তানের হিন্দুদের হলুদ ব্যাজ পরিধান করতে বাধ্য করেন।   এবং ওই বছরের শেষের দিকে তালেবানদেরকে ক্ষমতা থেকে অপসারণ করা হয়।

## আরও দেখুন

* সালোয়ার-কামিজ
* পায়জামা পাঞ্জাবি

## তথ্যসূত্র

## বহিঃসংযোগ
বিষয়শ্রেণী:ইসলামি পরিভাষা
বিষয়শ্রেণী:উসমানীয় পোশাক
বিষয়শ্রেণী:ইসলাম সম্পর্কিত বিতর্ক
বিষয়শ্রেণী:ইসলামি পোশাক
বিষয়শ্রেণী:ইসলাম ও অন্যান্য ধর্ম
বিষয়শ্রেণী:বেল্ট (পোশাক)
জলবায়ু ঝুঁকি ব্যবস্থাপনা

**জলবায়ু ঝুঁকি ব্যবস্থাপনা** ( শব্দটি দ্বারা জলবায়ু পরিবর্তনের সাথে অভিযোজন, দুর্যোগ ব্যবস্থাপনা এবং টেকসই উন্নয়ন সহ বিভিন্ন ক্ষেত্রের কাজের মাধ্যমে জলবায়ু ঝুঁকি হ্রাসের কৌশলগুলোকে বোঝানো হয়।

## সংজ্ঞা
জলবায়ু ঝুঁকি ব্যবস্থাপনা বলতে জলবায়ু সংবেদনশীল সিদ্ধান্ত গ্রহণের পদ্ধতিকে বোঝানো হয়। পদ্ধতিটির উদ্দেশ্য জলবায়ু পরিবর্তনের ঝুঁকির সাথে সম্পর্কিত আক্রান্তপ্রবণতা হ্রাস করে টেকসই উন্নয়ন বজায় রাখা।জলবায়ু ঝুঁকি ব্যবস্থাপনার সাথে কৃষিক্ষেত্র, খাদ্য সুরক্ষা, বিশুদ্ধ পানির সংস্থান এবং স্বাস্থ্য সংক্রান্ত ক্ষেত্রগুলিতে মানব সম্প্রদায়ের জন্য ইতিবাচক এবং নেতিবাচক ফলাফলকে সর্বাধিকতর করার লক্ষ্য জড়িত।

জলবায়ু ঝুঁকি ব্যবস্থাপনার সম্ভাব্য কার্যপ্রণালীর বিস্তৃত পরিসীমা রয়েছে, এর মধ্যে রয়েছে: দুর্যোগ-পূর্ব সতর্কীকরণ, কৌশলগত বৈচিত্র্যকরণ, গতিশীল সংস্থান-বরাদ্দ বিধি, আর্থিক সরঞ্জাম (যেমন, জলবায়ু ঝুঁকি বীমা), অবকাঠামো নকশা এবং সক্ষমতা বৃদ্ধি।  তবে প্রতিকূল ফলাফল এড়ানো ছাড়াও জলবায়ু ঝুঁকি ব্যবস্থাপনার কৌশল জলবায়ু-সংবেদনশীল অর্থনৈতিক ক্ষেত্রে সর্বাধিক সুযোগ-সুবিধা অর্জনের লক্ষ্য নিয়েছে - উদাহরণস্বরূপ, কৃষকরা তাদের ফসলের উৎপাদনশীলতা সর্বাধিকতর করতে অনুকূল মৌসুমী পূর্বাভাস ব্যবহার করেন।

## প্রধান আন্তর্জাতিক সম্মেলন এবং কর্মশালা
### জলবায়ু পরিবর্তনের রুপরেখা সম্মেলন
জলবায়ু পরিবর্তন সম্পর্কিত জাতিসংঘের রুপরেখা সম্মেলন জলবায়ু পরিবর্তন কাঠামোর মধ্যে প্রতিনিধিদের মধ্যে আলোচনার বিষয়টি অন্তর্ভুক্ত। প্রশমন, অভিযোজন, প্রযুক্তির উন্নয়ন, স্থানান্তর, আর্থিক সংস্থান এবং বিনিয়োগ সম্পর্কিত বিষয়গুলো এ সম্মেলনের আলোচনার কেন্দ্রবিন্দু ছিল। সিওপি২১ (২০১৫ জাতিসংঘের জলবায়ু পরিবর্তন সম্মেলন) এর সময়, আন্তর্জাতিক সম্প্রদায়সমূহ জলবায়ু ঝুঁকি মোকাবেলার কৌশলের অংশ হিসাবে জলবায়ু ঝুঁকি বীমাতে বিনিয়োগের জন্য অর্থায়ন করেছে।

### বিশ্ব আবহাওয়া সংস্থা - জলবায়ুর সঙ্গে বাস
*লিভিং উইথ ক্লাইমেট* (জলবায়ুর সঙ্গে বসবাস) শীর্ষক সম্মেলনটি ২০০৬ সালের জুলাই মাসে বিশ্ব আবহাওয়া সংস্থা, আর্থ ইনস্টিটিউট এবং ফিনিশ আবহাওয়া ইনস্টিটিউটের যৌথ উদ্যোগে অনুষ্ঠিত হয়েছিল। এ সম্মেলন "সিদ্ধান্ত গ্রহণের ক্ষেত্রে জলবায়ু ঝুঁকি ও অনিশ্চয়তাকে বিবেচনা করার সুযোগ ও প্রতিবন্ধকতা" পর্যালোচনা করার জন্য আয়োজন করা হয়েছিল। এর একটি বড় সাফল্য ছিল এস্পো সম্মেলন।

## আরও দেখুন
*আক্রান্তপ্রবণতা
*ঝুঁকি ব্যবস্থাপনা
*দুর্যোগ ঝুঁকি হ্রাস
*বিশ্ব আবহাওয়া সংস্থা
*জলবায়ু পরিবর্তনের রূপরেখা সম্মেলন
*ফিনিশ আবহাওয়া সংস্থা
*আর্থ ইনস্টিটিউট

## তথ্যসূত্র

## বহিঃসংযোগ
*বিশ্বব্যাংক- Managing Climate Risk: Integrating Adaptation into World Bank Group Operations 
* Climate Risk Management in Africa: Learning from Practice   
* Natural Disaster Hotspots Case Studies
* Bridge Over Troubled Waters: Linking Climate Change and Development, OECD
* Come Rain or Shine:Integrating Climate Risk Management into African Development Bank Operations

বিষয়শ্রেণী:জলবায়ু পরিবর্তন ও সমাজ
বিষয়শ্রেণী:প্রাকৃতিক দুর্যোগ
জলবায়ু পদচিহ্ন

**জলবায়ু পদচিহ্ন** শব্দটি কার্বন ফুটপ্রিন্ট এর ক্ষেত্র থেকে উদ্ভূত হয়েছে এবং এটি কিয়োটো প্রোটোকল এর অধীনে নিয়ন্ত্রিত গ্রীনহাউস গ্যাস (জিএইচজি) এর সাথে সম্পর্কিত। জলবায়ু পদচিহ্ন কার্বন পদচিহ্নের চেয়ে জলবায়ুর উপর নৃতাত্ত্বিক প্রভাবের আরও বিস্তর পরিমাপক, তবে এটি গণনা করা আরও ব্যয়বহুল এবং আরও শ্রমের কাজ। 
 
জলবায়ুর পদচিহ্ন হল কোন একটা নির্ধারিত জনসংখ্যা, সিস্টেম বা কাজের জন্য ঐ স্থানিক ও সাময়িক সীমানার মধ্যে সকল উৎস, গন্তব্য এবং স্টোরেজ থেকে নির্গত কার্বন ডাই অক্সাইড (CO2), মিথেন (CH4), নাইট্রাস অক্সাইড (N2O), হাইড্রোফ্লোরোকার্বন (এইফএফসি), পারফ্লুরকার্বন (পিএফসি) এবং সালফার হেক্সাফ্লোরাইড (SF6) এর মোট পরিমাপ। এটি প্রাসঙ্গিক 100-বছর গ্লোবাল ওয়ার্মিং সম্ভাবনা (জিডাব্লুপি 100) ব্যবহার করে কার্বন ডাই অক্সাইড সমতুল্য (CO  2  e) হিসাবে গণনা করা হয়।

খাদ্য উৎপাদনের জন্য, মিথেন (CH4) এবং নাইট্রাস অক্সাইড (N2O) জলবায়ু পরিবর্তন ও বিশ্ব উষ্ণায়নের উপর প্রায়শই অনেক বড় প্রভাব রাখে এমন দুটি গ্রিনহাউস গ্যাস। এছাড়া খাদ্য উৎপাদকদের ক্ষেত্রে মিথেনের নির্গমন রোমন্থক প্রাণির হজম তন্ত্র, বর্জ্য ব্যবস্থাপনা এবং ধান উৎপাদন থেকেও হয়ে থাকে। বিভিন্ন গ্যাস ভিন্ন ভাবে প্রতিক্রিয়া দেখায়। সুতরাং যেখানে মিথেন একটি স্বল্পস্থায়ী, সেখানে নাইট্রাস অক্সাইড একটি শক্তিশালী এবং দীর্ঘস্থায়ী গ্রিনহাউস গ্যাস। নাইট্রাস অক্সাইড সার দেয়া হয়েছে এমন শস্যভূমি থেকে নির্গত হয়, এবং ক্ষেতে প্রয়োগ করা নাইট্রোজেনের একটা ছোট অংশ নাইট্রাস অক্সাইডে রূপান্তরিত হয়। নাইট্রাস অক্সাইড নির্গমন বর্জ্য ব্যবস্থাপনার সময় এবং কৃত্রিম সার উৎপাদনের সময়ও তৈরি হয়।

যন্ত্রপাতি এবং পরিবহনের জন্য জীবাশ্ম জ্বালানি ব্যবহার করার সময় খাদ্য উৎপাদন থেকে কার্বন ডাই অক্সাইডও (CO2) নির্গত হয়। এই নির্গমনগুলি যদিও একটি খাদ্য পণ্য হতে মোট নির্গমনের একটি ছোট অংশ। অতএব, খাদ্য পণ্যের ফলে সৃষ্ট জলবায়ু প্রভাবের একটি প্রকৃত অনুমান করার জন্য কার্বন ফুটপ্রিন্টের পরিবর্তে জলবায়ুর পদচিহ্ন গণনা করা উচিত। বিশ্বের বৃহত্তম খাদ্যের জন্য জলবায়ু পদচিহ্নের উন্মুক্ত ডেটাবেজ একটি ডিজিটাল নেটওয়ার্কের অংশ যেখানে খাদ্য উৎপাদকসহ বিভিন্ন বিষয়ে জনসাধারণের জানানোর জন্য তথ্য যোগ করে।

## তথ্যসূত্র

বিষয়শ্রেণী:জলবায়ু পরিবর্তন ও পরিবেশ
বিষয়শ্রেণী:পরিবেশগত সূচক
মোহাম্মদ ইমন

**মোহাম্মদ ইমন** (জন্ম: ১০ জুলাই ১৯৯৭) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ জামাল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলে থাকেন।

২০১৭–১৮ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেনম যেখানে তিনি ২২ ম্যাচে অংশগ্রহণ করেছেন। পরবর্তীকালে তিনি শেখ রাসেলের হয়ে খেলেছেন। ২০২২–২৩ মৌসুমে, তিনি শেখ রাসেল হতে বাংলাদেশী ক্লাব শেখ জামালে যোগদান করেছেন।

২০১৫ সালে, ইমন বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০২১ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

## প্রারম্ভিক জীবন
মোহাম্মদ ইমন ১৯৯৭ সালের ১০ই জুলাই তারিখে বাংলাদেশের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ইমন বাংলাদেশ অনূর্ধ্ব-২০ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৫ সালের ২রা অক্টোবর তারিখে তিনি শ্রীলঙ্কা অনূর্ধ্ব-২০ দলের বিরুদ্ধে ম্যাচে বাংলাদেশ অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করেছেন।

২০২১ সালের ২৭শে মার্চ তারিখে, মাত্র ২৩ বছর ২৮ মাস ১৭ দিন বয়সে, ইমন নেপালের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে একজন ডান পার্শ্বীয় রক্ষণভাগের খেলোয়াড় হিসেবে খেলেছেন। ম্যাচটি ০–০ গোলে ড্র হয়েছিল।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:ঢাকার ফুটবলার
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:ঢাকা ওয়ান্ডারার্স ক্লাবের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:নারায়ণগঞ্জ জেলার ব্যক্তি
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:বাংলাদেশ পুলিশ ফুটবল ক্লাবের খেলোয়াড়
বিষয়শ্রেণী:বাংলাদেশের আন্তর্জাতিক যুব ফুটবলার
আল-মাআরিফ আল-ইসলামিয়া মাদ্রাসা

**আল-মাআরিফ আল-ইসলামিয়া মাদ্রাসা** সিঙ্গাপুরে অবস্থিত একটি মাদ্রাসা। মাদ্রাসাটি শুধুমাত্র বালিকাদের পাঠদান করে। আল-মাআরিফে প্রাথমিক, মাধ্যমিক এবং প্রাক-বিশ্ববিদ্যালয় পর্যায়ের শিক্ষার্থী রয়েছে। মাদ্রাসাটি সিঙ্গাপুরের ছয়টি পূর্ণকালীন ইসলামিক মাদ্রাসার মধ্যে একটি। মাদ্রাসাটি পাঠ্যক্রম অন্যান্য অধিকাংশ মাদ্রাসার থেকে আলাদা। আল-মাআরিফের পাঠ্যক্রমে ইসলামিক ধর্মীয় বিষয়গুলি এবং ধর্মনিরপেক্ষ বিষয়গুলির উপর সমান জোর দেওয়া হয়েছে। মাদ্রাসাটি সিঙ্গাপুর শিক্ষা মন্ত্রণালয়ের পাঠ্যক্রম অনুসরণ করে।

সিঙ্গাপুরের অন্যান্য মাদ্রাসার মতো আল-মাআরিফের একটি পরিচালনা কমিটি রয়েছে। যার সদস্যরা মজলিস উগামা ইসলাম সিঙ্গাপুরা (এমইউআইএস) এর পরামর্শক্রমে প্রতি দুই বছরের জন্য শিক্ষা মন্ত্রণালয় কর্তৃক নিযুক্ত হন।

## ইতিহাস

### শুরুর বছরগুলি
১৯৩৬ সালে আল-মারিফ শেখ মুহাম্মদ ফাদলুল্লাহ সুহাইমি দ্বারা প্রতিষ্ঠিত হয়, যিনি মেয়েদের শিক্ষার একজন শক্তিশালী এবং প্রগতিশীল প্রবক্তা। আল-মারিফের সংস্কারবাদী আদর্শগুলি এর পাঠ্যক্রমের সাথে অ-ধর্মীয় বিষয়কে অন্তর্ভুক্ত করার সাথে সাথে প্রকাশ পেয়ে যায়। আল-আরিফ প্রথম মাদ্রাসা যারা ছাত্রীদের পাশাপাশি ছাত্রদেরও ভর্তি করায়। বর্তমানে আল-মারিফ দুটি মাদরাসার মধ্যে একটি, যারা কেবলমাত্র মেয়েদের মাদ্রাসা শিক্ষা দেয়। পরবর্তীতে মাদ্রাসার প্রতিষ্ঠাতা ফাদহলুল্লাহ সুহাইমির ছেলে কামিল নিজেই তার বাবার সংস্কারবাদী আদর্শের উদাহরণ দিয়েছেন। তার বাবা আল-আজহার বিশ্ববিদ্যালয়ে আইনশাস্ত্র অধ্যয়ন করে এবং তারপরে লন্ডনের লিঙ্কনস ইনে আইন অধ্যয়ন করে। পরে দেশে ফিরে এসে আইনজীবী এবং ধর্মীয় নেতা হিসাবে অবদান রেখেছেন।

সহযোগী অধ্যাপক খাইরুদিন এবং দয়াং হুসিন বলেছেন যে আল-আরিফ ইসলামিক সংস্কারবাদী আদর্শের দৃষ্টিভঙ্গিপূর্ণ মাদ্রাসাগুলির একটি নতুন জাতের প্রতিনিধিত্ব করে। সেই অনুসারে, আনুষ্ঠানিক এটি মুসলিম শিক্ষার সূচনার প্রতিনিধিত্ব করে। তারা লিখেছেনঃ

### সমসাময়িক বছর
মাদ্রাসার সংস্কারবাদী আদর্শের সাথে সামঞ্জস্য রেখে আল-মাআরিফই প্রথম মাদ্রাসা যারা ছাত্রদের জিসিই পরিক্ষার জন্য প্রস্তুত করে। ১৯৬০-এর দশকে আজকের জিসিই 'ও' লেভেল পরীক্ষার সমতুল্য এবং পরের ১৯৭০-এর দশকের জিসিই 'এ' লেভেল পরীক্ষার সমতুল্য। মাদ্রাসা শিক্ষার্থীদের অবশ্যই ধর্মীয় এবং ধর্মনিরপেক্ষ উভয় বিষয়েই দক্ষ হতে হবে। এই পরিবর্তনটি বিপ্লবী হলেও এই বিশ্বাসেই মাদ্রাসাটি গড়ে তোলা হয়েছিল।

## উল্লেখযোগ্য প্রাক্তন ছাত্র

* দিনাহ আজিজ, প্রথম মাদ্রাসার ছাত্র, যিনি ২০০৮ সালে 'ও' লেভেল পরীক্ষায় সাতটি এ১এস অর্জন করেন। তাকে মালয়/মুসলিম সম্প্রদায়ের '৫০ লক্ষণীয় মুহূর্ত' শিরোনামের একটি বইতে দেখানো হয়েছিল। 
* অমলিনা রিদজুয়ান, দুইজন মাদ্রাসার ছাত্রদের মধ্যে একজন, যাদের ২০১৫ সালে প্রথমবারের মতো সিঙ্গাপুরের জাতীয় বিশ্ববিদ্যালয়ের অত্যন্ত প্রতিযোগিতামূলক ইয়ং লু লিন স্কুল অফ মেডিসিনে স্থান দেওয়া হয়েছিল। অন্যজন হলেন আহমদ আবদুর রহমান, আলজুনাইদ আল-ইসলামিয়াহ মাদ্রাসার স্নাতক।

## আরও দেখুন
* সিঙ্গাপুরে ইসলাম
* সিঙ্গাপুরের মাদ্রাসা

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:সিঙ্গাপুরের মাদ্রাসা
বিষয়শ্রেণী:১৯৩৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:সিঙ্গাপুরের ভবন ও স্থাপনা
উমরের চুক্তি

**উমর চুক্তি** (; ) হলো সিরিয়া, মেসোপটেমিয়া বা জেরুসালেমের মুসলমান এবং খ্রিস্টানদের মধ্যে একটি চুক্তি। যা পরবর্তীতে ইসলামী আইনশাস্ত্রে একটি যাজকীয় মর্যাদা অর্জন করেছিল।

## ইতিহাস
৬৩৮ খ্রিস্টাব্দে ইয়ারমুক যুদ্ধে ইলিয়া তথা বাইতুল মুকাদ্দাস বিজয়ের পর নগরের চাবি গ্রহণ করতে দ্বিতীয় খলিফা ওমর সেখানে আসেন। শুক্রবার তিনি খুতবা পড়ে জুমার নামাজ আদায় করেন। ১৫ দিন অবস্থান করে স্থানীয় খ্রিস্টান অধিবাসীর সঙ্গে নিরাপত্তাবিষয়ক চুক্তি করেন। বাইতুল মুকাদ্দাসের খ্রিস্টানদের প্রধান ও বাইজেন্টাইন সরকারের প্রতিনিধি সোফরোনিয়াসের সঙ্গে চুক্তিটি সম্পন্ন হয়। বাইতুল মুকাদ্দাসে মুসলিম ও খ্রিস্টানদের মধ্যে সম্প্রীতিপূর্ণ জীবন গঠনে ঐতিহাসিক চুক্তিনামাটি ব্যাপক ভূমিকা রাখে।

## চুক্তির বিষয়বস্তু
এটি ছিল ওমর এর পক্ষ থেকে ইলিয়া (বাইতুল মুকাদ্দাস) নগরবাসীকে প্রদত্ত নিরাপত্তা চুক্তি। তাঁদের প্রাণ, সম্পদ, গির্জা, ক্রুশ, সুস্থ-অসুস্থ ও সব অনুষ্ঠানের নিরাপত্তা প্রদান করেন তিনি। মুসলিমরা তাদের কোনো গির্জা দখল করবে না এবং ধ্বংস করবে না। তাঁদের জীবন, বসবাসের ভূমি, সম্পদ ও ক্রুশ কোনো কিছু বিনষ্ট করা হবে না। জোরপূর্বক ধর্মান্তরিত করা হবে না। তাঁদের কাউকে আঘাত করা হবে না। তাঁদের সঙ্গে কোনো ইহুদি জেরুজালেমে বসবাস করবে না।

মাদায়েন ও অন্য শহরবাসীর মতো ইলিয়াবাসীও জিজিয়া প্রদান করবে। তাঁরা বাইজেন্টাইন ও ডাকাতদের পরিত্যাগ করবে। জেরুজালেমের কেউ বাইজেন্টাইনের সঙ্গে চলে যেতে চাইলে ক্রুশ ও গির্জা ছাড়া নিজের সম্পদ নিয়ে নিরাপদ গন্তব্যে পৌঁছা পর্যন্ত নিরাপদে চলে যেতে পারবে। গ্রামবাসীর কেউ শহরে অবস্থান করতে চাইলে ইলিয়াবাসীর মতো তাদেরও জিজিয়া প্রদান করতে হবে। যে যার মতো বাইজেন্টাইন চলে যেতে পারবে কিংবা পরিবারের কাছে ফিরে আসতে পারবে। ফসল কাটার আগে তাঁদের কাছ থেকে কিছুই গ্রহণ করা হবে না।

## আরও দেখুন

* মদিনার সনদ
* ইসলামের রূপরেখা
* ইসলামের অভিধান
* ইসলাম সম্পর্কিত নিবন্ধসমূহ সূচি

## তথ্যসূত্র

## বহিঃসংযোগ

* আরবী ভাষায় চুক্তিটির একটি সংস্করণের পাঠ্য এবং ফ্রেঞ্চ ভাষায় অনুবাদ , আহমেদ ওউলদালি (২০১২) এর ভাষ্য এবং অনুবাদ।

বিষয়শ্রেণী:উমর
বিষয়শ্রেণী:ইসলাম ও অন্যান্য ধর্ম
বিষয়শ্রেণী:খ্রিস্টধর্ম ও ইসলাম
বিষয়শ্রেণী:ইসলামি আইন
বুদ্ধিমান পরিবহন ব্যবস্থা

[থাম্ব| আইটিএস [গ্রাফিক্যাল ইউজার ইন্টারফেস|গ্রাফিকাল ইউজার ইন্টারফেস, হাঙ্গেরিয়ান হাইওয়ে নেটওয়ার্ক এবং এর ডেটা পয়েন্টগুলি প্রদর্শন করছে]]
**বুদ্ধিমান পরিবহন ব্যবস্থা** ( **আইটিএস** ) একটি উন্নত অ্যাপ্লিকেশন, যার লক্ষ্য পরিবহন এবং ট্র্যাফিক পরিচালনার বিভিন্ন শাখায় অভিনব সেবা সরবরাহ করা এবং ব্যবহারকারীদের আরও ভালভাবে অবহিত করার মাধ্যমে নিরাপদ, আরও সমন্বিত এবং পরিবহন নেটওয়ার্কের আরো স্মার্ট ব্যবহার নিশ্চিত করা।

এই প্রযুক্তিগুলির মধ্যে অন্তর্ভুক্ত- দুর্ঘটনা ঘটলে জরুরি সেবার ডাক দেওয়া, ক্যামেরা ব্যবহার করে ট্রাফিক আইন ব চিহ্নের প্রয়োগ- যা পরিস্থিতির উপর ভিত্তি করে স্পিড লিমিট পরিবর্তন করে।

যদিও আইটিএস সব রকমের পরিবহন সেবায় উল্লেখযোগ্য, তবে  ইউরোপীয় ইউনিয়নের দিকনির্দেশনা 2010/40 / ইইউ, জুলাই 7, 2010 তারিখে প্রণীত, আইটিএস কে এমন একটি সিস্টেম হিসেবে সংজ্ঞায়িত করে, যেখানে সড়ক পরিবহন খাত, পরিকাঠামো ব্যবস্থা সহ, যানবাহন এবং ব্যবহারকারী এবং ট্র্যাফিক পরিচালনা এবং গতিশীলতা পরিচালনার পাশাপাশি ট্রান্সপোর্টের অন্যান্য পদ্ধতিগুলির সাথে ইন্টারফেসের জন্য তথ্য ও যোগাযোগ প্রযুক্তি ব্যবহার করা হয়।  আইটিএস বিভিন্ন পরিস্থিতিতে পরিবহণের দক্ষতা এবং সুরক্ষা বৃদ্ধি করতে পারে, যেমন সড়ক পরিবহন, ট্র্যাফিক ব্যবস্থাপনা, গতিশীলতা ইত্যাদি  ব্যস্ত রাস্তাগুলির যানচলাচল সক্ষমতা বাড়াতে এবং ভ্রমণের সময় কমাতে বিশ্বজুড়ে আইটিএস প্রযুক্তি গ্রহণ করা হচ্ছে। 
## পটভূমি
 
উন্নয়নশীল বিশ্বে গ্রামীণ থেকে শহুরে আবাসে স্থানান্তর ভিন্নভাবে এগিয়েছে। উন্নয়নশীল বিশ্বের অনেক অঞ্চল উল্লেখযোগ্য মোটরাইজেশন এবং শহরতলির গঠন ছাড়াই নগরায়িত হয়েছে । জনসংখ্যার একটি সামান্য অংশ অটোমোবাইল কিনতে পারে তবে অটোমোবাইলগুলি এই মাল্টিমোডাল ট্রান্সপোর্ট সিস্টেমগুলিতে প্রচুর ভিড় বাড়িয়ে তোলে। সেইসাথে এগুলি যথেষ্ট বায়ু দূষণ করে, একটি গুরুত্বপূর্ণ সুরক্ষা ঝুঁকি সৃষ্টি করে এবং সমাজে বৈষম্যের বোধ বৃদ্ধি করে। উচ্চ জনসংখ্যার ঘনত্ব হাঁটা, সাইকেল পরিবহন, মোটরসাইকেল, বাস এবং ট্রেনের বহু মডেল সিস্টেম দ্বারা সমর্থিত হতে পারে।

উন্নয়নশীল বিশ্বের অন্যান্য অংশ যেমন চীন, ভারত এবং ব্রাজিল এর বেশিরভাগ অঞ্চল পল্লী থেকে যায় তবে দ্রুত নগরায়িত ও শিল্পায়িত হচ্ছে । এই অঞ্চলগুলিতে জনসংখ্যার মোটরচরণের পাশাপাশি একটি মোটরযুক্ত অবকাঠামো তৈরি করা হচ্ছে। সম্পদের বিশাল বৈষম্য নির্দেশ করে যে জনসংখ্যার কেবলমাত্র একটি অংশ মোটরাইজড এবং তাই দরিদ্রদের জন্য অত্যন্ত ঘন মাল্টিমোডাল পরিবহন ব্যবস্থা ধনী ব্যক্তিদের জন্য অত্যন্ত মোটর চালিত পরিবহন ব্যবস্থাকে ছাড়িয়ে যায়।

## তথ্যসূত্র

বিষয়শ্রেণী:পরিবহন প্রকৌশল
বিষয়শ্রেণী:অপর্যালোচিত অনুবাদসহ পাতা
দ্য সিজ অফ মক্কা

***দ্য সিজ অফ মক্কা*** ১৯৭৯ সালে মক্কার মসজিদ আল-হারাম অবরোধ সম্পর্কে ওয়াল স্ট্রিট জার্নালের সংবাদদাতা ইয়ারোস্লাভ ত্রোফিমোভার লিখিত ২০০৭ সালের একটি বই।

১৯৭৯ সালের ২০ নভেম্বর সৌদি প্রচারক জুহাইমান আল-ওতাইবির নেতৃত্বে শত শত ইসলামিক মৌলবাদী ইসলামের পবিত্রতম স্থান মক্কার মসজিদ আল-হারাম আক্রমণ করে। অনুপ্রবেশকারীদের মধ্যে মুসলিম বিশ্বের সমস্ত পুরুষ এবং মুষ্টিমেয় কয়েকজন আমেরিকান ধর্মান্তরিত ব্যক্তি অন্তর্ভুক্ত ছিল। হাজার হাজার মুসল্লি প্রাঙ্গণের ভিতরে আটকা পড়েছিল। মসজিদটির জন্য যুদ্ধ দুই সপ্তাহ ধরে স্থায়ী হয়েছিল, যার ফলে শত শত লোক মারা যায় এবং সৌদি ন্যাশনাল গার্ড ও ফরাসি বিশেষ বাহিনীর হস্তক্ষেপের পরেই অবরোধটি শেষ হয়।

ইয়ারোস্লাভ ত্রোফিমোভের বইটি এই অবরোধের প্রথম বিস্তারিত বিবরণ সরবরাহ করে। বইটি জুহাইমান আল-ওতাইবির প্রাক্তন সন্ত্রাসী সমর্থক সহ জীবিত অংশগ্রহণকারী, প্রত্যক্ষদর্শীদের সাক্ষাৎকার এবং সেইসাথে শত শত মার্কিন, ব্রিটিশ এবং ফরাসি সরকারের নথির উপর ভিত্তি করে রচনা করা হয়েছে।

## তথ্যসূত্র

## বহিঃসংযোগ

* দ্য সিজ অফ মক্কা ''প্রকাশকদের সাপ্তাহিক পর্যালোচনা''
* দ্য সিজ অফ মক্কা ওয়েবসাইট
* জেরুজালেম পোস্টে দ্য সিজ অফ মক্কা বইয়ের পর্যালোচনা

বিষয়শ্রেণী:মক্কার ইতিহাস
বিষয়শ্রেণী:২০০৭-এর অ-কল্পকাহিনী বই
হিমবাহ উদ্বর্তন অনুকল্প

উত্তরের রহস্যময় হিমবাহ উদ্বর্তন হাইপোথিসিস (বা **হিমবাহ উদ্বর্তন হাইপোথিসিস)** অনুসারে,শেষ তুষারযুগে বিভিন্ন শীতসহিষ্ণু উদ্ভিদ এবং প্রাণী প্রজাতি (যেমন নরওয়ে স্প্রুস এবং নরওয়েজিয়ান লেমিংস) ইউরোপের আল্পসের উত্তরে বরফ-মুক্ত মাইক্রোরেফুজিয়াতে উপস্থিত ছিল বলে ধারণা করা হয়। অন্যদিকে সেই সময়ে এসকল উদ্ভিদ ও প্রানী প্রজাতির অনুপস্থিতি এবং ইউরোপের দক্ষিণাঞ্চলীয় রেফুজিয়া(ল্যাটিন শব্দ Refugiam থেকে যার অর্থ Place of Refuge) (দক্ষিণে রেফুজিয়া উদাহরণ) থেকে তুষারযুগ পরবর্তী অভিবাসন বিষয়ক বিকল্প আরেকটি হাইপোথিসিস রয়েছে। এই হাইপোথিসিসকে ট্যাবুলা রাসা হাইপোথিসিস বলা হয়।
থাম্ব|আমাসালিক অঞ্চলে গ্রীনল্যান্ডের পূর্ব উপকূলে নুনাতাক পাহাড়। ১৫,০০০ ফুট উচ্চতা থেকে ছবিটি তোলা হয়েছে। জুলাই ১৯৯৬, মাইকেল হাফারক্যাম্প

অতীতে দীর্ঘ সময় ধরে, উদ্ভিদ এবং প্রাণী, কয়েকটি হিমবাহ এবং আন্তঃহিমবাহ পর্যায়ের মত বিভিন্ন জলবায়ু পরিবর্তন সহ্য করে আসছে। প্লাইস্টোসিন বরফযুগে যে প্রজাতিগুলি উচ্চ-অক্ষাংশ অঞ্চলে বাস করত তাদের কী ঘটেছিল তা নিয়ে দীর্ঘকাল ধরে বিতর্ক রয়েছে। সাধারণত দুটি প্রধান পরিস্থিতি বিবেচনা করা হয়। প্রথমত অনুমান করা হয়, তুষারাবৃত অঞ্চলগুলোতে সব প্রজাতি বিলুপ্ত হয়েছিলো এবং দক্ষিণে সীমান্তবর্তী রেফুজিয়াতে যারা বেচে ছিলো যারা তুষার যুগের পর খালি অঞ্চলগুলোতে স্থানান্তরিত হয়েছিলো(ট্যাবুলা রাসা হাইপোথিসিস)।আবার এমনও হতে পারে যে, উদ্ভিদ এবং প্রাণী প্রজাতি, বরফ শীটের প্রান্তে বিচ্ছিন্ন উত্তরাঞ্চলীয় কোনো বরফ-মুক্ত যায়গায় অথবা বরফ শীটের অভ্যন্তরে বরফ দ্বারা আবৃত উন্মুক্ত পর্বতগুলিতে দীর্ঘদিন যাবত টিকে ছিল(নুনাটাক হাইপোথিসিস)।

উত্তরাঞ্চলের শীতসহিষ্ণু প্রজাতির জন্য হিমবাহে বেঁচে থাকার হাইপোথিসিসটি বিশ্বাসযোগ্য(যদিও বিতর্কিত)এবং এটি উদ্ভিদ এবং প্রাণী উভয় প্রজাতির জন্য প্রযোজ্য। বিভিন্ন গবেষণামূলক তথ্য এই হাইপোথিসিকে সমর্থন করে। এক সাম্প্রতিক গবেষণায় দেখা গেছে যে বেশ কয়েকটি উত্তর অঞ্চলে (অক্ষাংশ> ৪৫° উ) স্বল্প মাত্রায় নাতিশীতোষ্ণ বনাঞ্চল, হিমবাহের পরে বা হোলিসিনের শুরুর দিকে বিদ্যমান ছিলো [উদাঃ উত্তর আমেরিকা, ইউরেশিয়া, আল্পস, স্ক্যান্ডিনেভিয়া]।

সাম্প্রতিক বছরগুলিতে বেশ কয়েকটি গবেষণায় অতীতের রেফুজিয়ার অস্তিত্ব নির্ধারণের জন্য, তিনটি প্রধান শাখা থেকে প্রমাণ একত্রিত করা হয়েছে: জীবাশ্মের রেকর্ড, প্রজাতির বিতরণ মডেল এবং আণবিক / ফাইলোজোগ্রাফিক জরিপ। এইভাবে, সময় এবং কালের বিবর্তনে রেফুজিয়ার সকল তথ্য এবং প্রজাতিসমূহের জটিল পরিযাণের যাত্রাপথ সম্পর্কে বর্ণ্না করা সম্ভব।

## আরও দেখুন
* শেষ সর্বোচ্চ হিমবাহ রেফুজিয়া
* রেফুজিয়াম (জনসংখ্যা জীববিজ্ঞান)
* হিমবাহ রেফুজিয়াম

## তথ্যসূত্র

বিষয়শ্রেণী:জলবায়ু পরিবর্তন
বিষয়শ্রেণী:হিমবাহ
বিষয়শ্রেণী:বরফ যুগ
বিষয়শ্রেণী:অনুকল্প
সালমা কে. ফরিদ একাডেমি

**সালমা কে. ফরিদ একাডেমি** **(এসকেএফ একাডেমি)** মার্কিন যুক্তরাষ্ট্রের কানেটিকাট অঙ্গরাজ্যের হামদেনে অবস্থিত একটি বেসরকারি ইসলামি প্রাক-প্রাথমিক এবং প্রাথমিক বিদ্যালয়।

অলাভজনক সহশিক্ষামূলক বিদ্যালয়ের মূল নীতি, পাঠ্যক্রম এবং দৈনন্দিন অনুশীলনগুলি শুধুমাত্র নবী মুহাম্মদের সুন্নাহর ও কুরআন উপর ভিত্তি করে প্রতিষ্ঠিত। স্কুলটি দিনের বেলায় ৩ থেকে ১২ বছর বয়সী বাচ্চাদের এবং স্কুলের পরে ১৮ বছর বয়সীদের পাঠদান করে। এটি সন্ধ্যায় প্রাপ্তবয়স্কদের পাঠদান করে।

## শিক্ষায়তনিক
সালমা কে. ফরিদ একাডেমি(এসকেএফ)-এর লক্ষ্য হল একটি মনোরম এবং উৎসাহপূর্ণ ইসলামিক পরিবেশে সর্বোত্তম যত্ন নেওয়া এবং শিক্ষা প্রদান করা। ছাত্রদের মধ্যে ইসলামী আচরণ গড়ে তোলাও একটি অন্যতম লক্ষ্য। একাডেমির পাঠ্যক্রমটিতে কুরআন, আরবি, ইসলামিক স্টাডিজ, ভাষা, কলা, গণিত, বিজ্ঞান এবং সামাজিক সম্পর্কিত বিষয়গুলো অন্তর্ভুক্ত রয়েছে। স্কুলটি উত্তর আমেরিকার প্রথম ইসলামিক গ্রন্থাগার ও পাঠগার  পাওয়ার আশা করছে।

## ইতিহাস
২০০৮ সালের অক্টোবরে স্কুলটি উদ্বোধন করা হয়। তারিক ফরিদ এবং তার পরিবারের পৃষ্ঠপোষকতায় স্কুলটি নির্মিত হয়েছে। স্কুলটি ফরিদের মা, সালমা কে ফরিদের সম্মানে তার নাম অনুসারে নামকরণ করা হয়েছে। যিনি ২০০৫ সালে মারা গিয়েছেন।

## তথ্যসূত্র
 

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:মার্কিন যুক্তরাষ্ট্রের ইসলামি শিক্ষাপ্রতিষ্ঠান
বিষয়শ্রেণী:মার্কিন যুক্তরাষ্ট্রের ভবন ও স্থাপনা
কুন্দ্রতুর

**কুন্দ্রতুর** দক্ষিণ ভারতের তামিলনাড়ু রাজ্যের তিরুভেলুর জেলার একটি আবাসিক অঞ্চল৷ এটি বৃহত্তর চেন্নাইয়ের পশ্চিমাঞ্চলে অবস্থিত একটি লোকালয়। লোকালয়টি চেন্নাইয়ের পুরাতন মন্দিরগুলির অন্যতম মুরুগা মন্দিরের জন্য‌  পরিচিত। এটি তামিল পেরিয়াপুরাণের লেখক ও প্রসিদ্ধ সন্ত শেক্কীলার জন্মস্থল। 

কুন্দ্রতুরে অবস্থিত অন্যান্য উল্লেখযোগ্য মন্দির হল কন্ধলীশ্বর মন্দির, তিরুবূরগ পেরুমাল মন্দির, তিরু নাগেশ্বর মন্দির ও দৈব পুলবর শেক্কীলা মন্দির। এখানে কিছু বৈদিক মন্দির ও পবিত্র আধার রয়েছে, সম্প্রতি ইয়েল বিশ্ববিদ্যালয়ের একদল গবেষক এই বিষয়গুলি নিয়ে গবেষণা করছেন। লোকালয়টির নিকটতম রেলস্টেশন হল চেন্নাই শহরতলি রেলওয়ের অন্তর্গত পল্লাবরম রেলওয়ে স্টেশন।

## পরিকাঠামো
* কুন্দ্রতুর তালুক দপ্তর: ২০১৯ খ্রিস্টাব্দে কুন্দ্রতুর কাঞ্চীপুরম জেলার একটু তালুকে পরিণত হয়।
* কুন্দ্রতুর সাব-রেজিস্ট্রার অফিস
* কুন্দ্রতুর আঞ্চলিক পরিবহন অফিস - যান নিবন্ধন TN 85 (টিএন ৮৫)
* কুন্দ্রতুর বাস ডিপো

তামিলনাড়ু রাজ্যের ১৬৩ টি বিজ্ঞাপিত এলাকার (মেগালিথিক সাইট) মধ্যে এটি একটি।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
বিষয়শ্রেণী:কাঞ্চীপুরম জেলার শহর ও নগর
বসনাক দারভিস মেহমেদ পাশা

**দারভিস মেহমেদ পাশা** (;  ১৫৬৯ – ৯ ডিসেম্বর ১৬০৬) ছিলেন একজন উসমানীয় রাজ্যপাল। তিনি ২১ জুন ১৬০৬ থেকে ৯ ডিসেম্বর ১৬০৬ পর্যন্ত উসমানীয় সম্রাজের উজিরে আজম ছিলেন।

## জীবন

### শুরু

### কর্মজীবন
১৬০৬ খ্রিস্টাব্দের ২১ জুন থেকে ৯ ডিসেম্বর পর্যন্ত তিনি উসমানীয় সাম্রাজ্যের উজিরে আজম ছিলেন।

প্রথম আহমেদ দারভিস পাশাকে মৃত্যুদণ্ড দেন,  যখন তিনি জানতে পারেন  তারা বাবা সুলতান তৃতীয় মুহাম্মদকে দারভিস বিষ দিয়ে হত্যা করেছিলেন। তার মৃতদেহ ইস্কদারে কবর দেওয়া হয়েছে।

সুলতান দারভিস মেহমেদ পাশাকে ১৬০৬ খ্রিষ্টাব্দের ২১ জুন উজিরে আজম হিসেবে নিয়োগ দিয়েছিলেন।।। সুলতান দারভিস পাশাকে লালা মেহমেদ পাশার সম্পত্তি সেনাবাহিনীর প্রয়োজনে ব্যবহারের অনুমতি দিয়েছিলেন এবং বাকি সম্পত্তি লালা মেহমেদ পাশার এতিম সন্তানদের দিতে বলেছিলেন।দারভিস পাশা কোষাগারের অভাবের কারণে সম্পূর্ণ সম্পত্তি বাজেয়াপ্ত করেছিলেন।

ইস্তানবুলের ব্রিটিশ রাষ্ট্রদূত স্যার হেনরি লেলোর রিপোর্টে বলা হয়, কোষাগারের অভাবের অজুহাতে অনেক অর্থ আয় করেছিলেন। এছাড়া দাবি করা হয় ইস্তানবুলের মানুষের প্রতিটি সুবিধার জন্য ১০০০ মুদ্রা ঘুষ পেয়েছিলেন।

## জনপ্রিয় সংস্কৃতিতে
২০১৫ সালের  *[[সুলতান সুলেমান: কোসেম|কোসেম সুলতান]]* টিভি সিরিজে, বসনাক দারভিস মেহমেদ পাশার অভিনয় করেছেন  মেহমেত কুরতুলুস।
## আরো পড়ুন
• উসমানীয় উজিরে আজমদের তালিকা

## তথ্যসূত্র

### উৎস
*

বিষয়শ্রেণী:১৬০৬-এ মৃত্যু
বিষয়শ্রেণী:পাশা
বিষয়শ্রেণী:জন্মের সাল অনিশ্চিত
বিষয়শ্রেণী:১৭শ শতাব্দীর উসমানীয় সাম্রাজ্যের উজিরে আজম
বিষয়শ্রেণী:উসমানীয় সেনাপতি
খুসরুওয়াইয়া মসজিদ

**খুসরুওয়াইয়া মসজিদ** (;    ) সিরিয়ার আলেপ্পোর একটি মসজিদ। মসজিদটি সিটাডেলের দক্ষিণ-পূর্বে অবস্থিত। সুলতান প্রথম সুলাইমানের আমলে নির্মিত হয়েছে। আলেপ্পোর গভর্নর থাকাকালীন সময়ে হুররেভ পাসা দ্বারা মসজিদটি নির্মিত হয়।

২০১৪ সালের গ্রীষ্মে আলেপ্পোর যুদ্ধের সময় সশস্ত্র আল কায়েদা সংযুক্ত সন্ত্রাসী বা সরকার নিয়ন্ত্রিত আসাদ সন্ত্রাসী গোষ্ঠী দ্বারা মসজিদটি ক্ষতিগ্রস্ত হয় এবং ২০১৫ সালের সিরীয় গৃহযুদ্ধে সময় আবার মসজিদটি ক্ষতিগ্রস্ত হয়।

## স্থাপত্য
[বাম|থাম্ব| [আলেপ্পো|আলেপ্পোর সিটাডেল থেকে মসজিদের ছবি]]
কমপ্লেক্সটিতে একটি মসজিদ, একটি মাদ্রাসা, ভ্রমণকারীদের জন্য কক্ষ, একটি পাবলিক রান্নাঘর, দোকান এবং অন্যান্য সুযোগসামগ্রী ছিল। খ্যাতনামা স্থপতি মিমার সিনান খুসরুওয়াইয়া কমপ্লেক্সটির নকশা করেন। 

## আরও দেখুন
* সিরিয়ার মসজিদের তালিকা
* সিরিয়ায় ইসলাম

## তথ্যসূত্র
 

বিষয়শ্রেণী:১৬শ শতাব্দীর মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:উসমানীয় স্থাপত্য
বিষয়শ্রেণী:সিরিয়ার মসজিদ
বিষয়শ্রেণী:আলেপ্পোর মাদ্রাসা
বিষয়শ্রেণী:আলেপ্পোতে উসমানীয় স্থাপত্য
বিষয়শ্রেণী:সিরিয়ার সমাধিসৌধ
বিষয়শ্রেণী:আলেপ্পোর মসজিদ
ললিত যাদব (ভারতীয় ক্রিকেটার)

**ললিত যাদব** (জন্ম ৩ জানুয়ারি ১৯৯৭) একজন ভারতীয় ক্রিকেটার। ২০১৭ সালের ১৭ নভেম্বর, ২০১৭-১৮ রনজি ট্রফিতে দিল্লি ক্রিকেট দলের হয়ে প্রথম শ্রেণীর ক্রিকেটে তার অভিষেক হয়। ৯ জানুয়ারি ২০১৮ তারিখে ২০১৭-১৮ জোনাল টি২০ লিগে দিল্লির হয়ে টুয়েন্টি২০ ক্রিকেটে তার অভিষেক হয়। একই দলের হয়ে ১৫ ফেব্রুয়ারি ২০১৮, বিজয় হাজারে ট্রফিতে লিস্ট এ ক্রিকেটে নিজের আত্মপ্রকাশ ঘটান। ২০২০ ইন্ডিয়ান প্রিমিয়ার লিগ শুরুর পূর্বে ২০২০ আইপিএল নিলামে, দিল্লি ক্যাপিটালস তাকে ক্রয় করে নেয়।

## তথ্যসূত্র

## বহিঃসংযোগ
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:দিল্লির ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:দিল্লি থেকে আগত ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
হারপ্রীত ব্রার

**হারপ্রীত ব্রার** (জন্ম ১৬ সেপ্টেম্বর ১৯৯৫) একজন ভারতীয় ক্রিকেটার। ২০১৮ এর ডিসেম্বরে,২০১৯ ইন্ডিয়ান প্রিমিয়ার লিগ-এর পূর্বে ২০১৯ আইপিএল খেলোয়াড় নিলামে কিংস ইলাভেন পাঞ্জাব তাকে ক্রয় করে নেয়। ২০১৯ এর ২০ এপ্রিল, অরুন জেটলি স্টেডিয়ামে ২০১৯ ইন্ডিয়ান প্রিমিয়ার লিগ প্রতিযোগিতা কিংস ইলাভেন পাঞ্জাবের হয়ে দিল্লি ক্যাপিটালসের বিপরীতে টুয়েন্টি২০ ক্রিকেটে তার অভিষেক হয়।

হারপ্রীত তার এক ক্লাব খেলায় এক ওভারের ৫টি বলকে ছক্কায় পরিণত করে। যুবরাজ সিংকে সে তার খেলোয়াড়ী জীবনের প্রতীক মানে।

## তথ্যসূত্র

## বহিঃসংযোগ
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:পাঞ্জাবের (ভারত) ক্রিকেটার
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ